Hindistonda selfi ishqibozini bo‘g‘ma ilon tishlab oldi

Hindistonda Snapchat’da ilon bilan selfi olishga uringan erkakni bo‘g‘ma ilon tishlab oldi. Bu haqda 26-sentabr, dushanba kuni Sky News ma’lum qildi.

Hodisa mamlakat shimoli-g‘arbida Rajastxan shtatida yuz berdi. Ilon mahalliy maktabdan topilgan. Shundan so‘ng o‘quv muassasasi rahbariyati uni tutish uchun o‘rmon departamenti xodimlarini chaqirgan.
Bo‘g‘ma ilon tutib olingandan keyin, erkaklardan biri u bilan selfi tushishga uringan, biroq ilon uning yelkasidan tishlab olgan.
Xabar berishlaricha, ilonning tishlashidan jabrlangan erkakning hayoti xavf ostida emas.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.